董驃

董驃係出名嘅香港電影電視演員，亦係賽馬專業評述員。

佢原本係叫朱文彪，後尾過繼畀香港賽馬會一個高層先至叫董驃。

生平

賽馬 
董驃出世嗰陣同馬好有淵源。佢係喺跑馬地馬房出世，屋企人係練馬師。後尾佢過繼畀香港賽馬會高層董子賢，結果轉咗個名做董驃。佢細細個就學騎馬，重曾經到外地深造，有幾個練馬師牌。

佢喺1967年加入麗的電視做賽馬評述員。因為佢風趣幽默，所以好受歡迎，一直留喺亞視講馬，只有好後期先至喺香港電台評述賽馬。佢講嘢好直好大膽，好似1999年香港賽馬會將賽馬轉播權咗畀無綫電視，董驃就鬧香港賽馬會：「叫佢去死啦！亞視做得好哋哋，就轉咗畀無綫做，搞到一塌糊塗。」

電視、電影 
董驃好後生嗰陣就已經做過演員，當時第一部作品係1947年嘅電影《朱門怨》，之後佢不時有演出，尤其係喺麗的視嗰陣。佢成世人都淨係演亞洲電視劇集，未演過無綫電視劇集。佢重話過自己一世人，絕對唔會打無綫電視工。

董驃最識得演嘅係笑片，好似佢參演過嘅港產片入面都係以笑片最成功。1988年佢主演嘅《富貴逼人》都拍咗好幾輯；而1985年成龍嘅《警察故事》佢都係以搞笑形象出現。呢種演繹風格亦都應用到講馬，所以一啲唔識馬嘅人都會特登轉亞視睇董驃。

晚年 
喺2000年之後董驃經常有病要入院，2005年更加因為咁要退休，一年後喺聖保祿醫院病逝，享年72歲。

作品

電影 
朱門怨
馬場風暴
警察故事
警察故事續集
南北媽打
雙肥臨門
富貴逼人
富貴再逼人
富貴再三逼人
師兄撞鬼
警察故事3超級警察
紅番區

電視劇集 
變色龍
鱷魚淚
大俠霍元甲
再向虎山行
南海十三郎

香港電影男演員
類:香港電視男演員
類:前麗的電視藝員
類:前亞洲電視男藝員
文彪